dd72 Szorongó analfabétákat nevel a csodálatos iskolarendszerünk | delina.hu
Főoldal / Baba-Mama / Szorongó analfabétákat nevel a csodálatos iskolarendszerünk
Szerző: Láng Barbara | Dátum: 2016-04-09 16:31
Gyerekeink neveltetése, iskoláztatása egy meglehetősen fontos és kényes témakör is egyben. Hogy miért fontos azt nem ragoznánk. Azt, hogy kényes téma pedig azzal lehet leginkább leírni, hogy ahány szereplő, annyi vélemény. Egy azonban tény, az oktatási rendszert rengeteg kritika éri és nem alaptalanul!
Rengetegen osztották Deliága Éva gyermekpszichológus véleményét. A 24.hu oldal készített vele interjút és tették fel számára a kényes kérdéseket.
„A bejegyzés népszerűségét látva többen azzal vádolták, hogy a magyar iskolarendszerben megnyomorított gyerekekről szóló írása csupán jól átgondolt reklámfogás. Igazuk van?
Eddig a dackorszakról szóló cikkem kapta a legtöbb, 131 megosztást, és ennek már nagyon örültem. Távol áll tőlem a politika, és a munkám során pusztán szakmai szempontok vezérelnek, ezt szeretném leszögezni. Ettől függetlenül magam is észlelem, hogy éppen mi zajlik körülöttem a nagyvilágban, látom és hallom, hogy az oktatás területén mozgolódás van, nem meglepő tehát, hogy engem is foglalkoztat a téma. Ez a bejegyzés megszületésének egyik oka. A másik, hogy valamilyen furcsa véletlen folytán tavaly szeptember óta nagyon sokan keresik fel a magánpraxisomat valamilyen szintű iskolai problémával. A megosztások számából az látszik, hogy az embereket foglalkoztatja a téma. Ilyen mértékű hatást előidézni szándékosan nem tudtam volna. A kommentek 90 százaléka személyes példával támasztja alá, amiről én is írok. Ez lehet a népszerűség titka: valaki megfogalmazta, amit sokan gondolnak.
És ilyenkor mondom azt, hogy valami nincs rendjén a suliban, mert beteszünk egy egészséges gyereket, és kijön egy szorongó, megfelelési kényszeres diák.”
Képek: wmn.hu